ઉપર જણાવેલા આર્યોના સોળ સંસ્કારથી આપણે વિમુખ થયા છીએ. પરિણામે દીકરીનો દુકાળ પડવા લાગ્યો છે. દીકરી સંસ્કારવિધિથી વાકેફ હશે, તો પોતાના સંતાનમાં સંસ્કારોનું આરોપણ સરળતાથી કરી શકશે. સંસ્કારવિધિ મુજબ જો બાળકનો ઉછેર કરવામાં આવે તો ઉત્તમ સંતતિનો વારસો પ્રાપ્ત થઈ શકે છે. એકથી ત્રણ સંસ્કાર બાળકના જન્મ પૂર્વે કરવામાં આવે છે. ચોથો સંસ્કાર જન્મ સમયે કરવામાં આવે છે. છઠ્ઠો સંસ્કાર બે મહિના બાદ કરવામાં આવે છે. સાતમો સંસકાર પાંચ કે છ માસની ઉંમરે કરવામાં આવતો હોય છે. નામકરણ પણ એક સંસ્કારવિધિ છે. ટૂંકમાં, આર્યોના સોળ સંસ્કાર પ્રાપ્ત કરી જન્મેલી દીકરી ભારતની માભોમનું રક્ષણ કરી શકે, તેવી દીકરીની આ દેશને જરૂર છે. આદ્યશક્તિ સરખી માભોમની પુત્રી સંસ્કાર ઉગાડી સંસ્કારના અમર ફળ આપશે.